Mii de oameni, inclusiv trei români, blocați în Noua Caledonie deoarece niciun zbor nu a mai plecat de pe insulă de marți
Guvernul din Noua Caledonie a anunțat sâmbătă că aproximativ 3.200 de persoane au rămas blocate din cauza lipsei zborurilor comerciale spre și dinspre arhipelag, transmite AFP. Printre acestea se află și trei români care au anunțat autoritățile române că se află în Noua Caledonie, situația lor fiind monitorizată de consulatul României de la Paris, a spus MAE de la București.